নিহতদের মরদেহ বাংলাদেশে  পাঠানোর বিষয় নিয়ে মরিশাস সরকারের শ্রম ও শিল্পমন্ত্রী শাকিল মোহামেদ সেদেশের পররাষ্ট্রমন্ত্রী আরভাঁ বোলেলের সঙ্গে জরুরি বৈঠক করেছেন বলেও পত্রিকাটি জানায়। অনারারি কনসাল জেনারেল ইউসুফ আবদুর রাজ্জাক সেখানকার রেডিও ওয়ান বেতারে পাঠানো এক বিবৃতিতে বলেছেন, তিনি বাংলাদেশে সংশ্লিষ্ট কর্মকর্তাদের সঙ্গে এ ব্যাপারে যোগাযোগ চালিয়ে যাচ্ছেন। মরিশাসে কানাডীয় একটি পোশাক রপ্তানি প্রতিষ্ঠানে কর্মরত সুরেন্দ্র বালু গতকাল দুপুরেই বাংলানিউজকে দুর্ঘটনায় বাংলাদেশী নাগরিক নিহত হওয়ার বিষয়টি নিশ্চিত করেন। মৃতদেহগুলো পাম্পলমুস অঞ্চলের  স্যার সিউসাগুর রামগুলাম হাসপাতালে ময়না তদন্তের জন্য নেয়া হয়েছে। আহত ব্যক্তিদের ফালক্u200c নামের অন্য একটি হাসপাতালে চিকিৎসা দেয়া হচ্ছে বলে জানান সুরেন্দ্র বালু। পুলিশের ভাষায়, এটি ছিল এক ভয়ঙ্কর দুর্ঘটনা। মালবাহী ট্রাকটি বাংলাদেশীদের বহনকারী মিনিবাসটির ওপর আছড়ে পড়ে।